Public procurement notice: Contract Notice
Published: 2023-05-03
Buyer: HUS-yhtymä
Country: FI
Contract type: Supplies
Procedure: Open procedure
CPV classification: 33000000 | 50400000
Submission deadline: 2023-05-29
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Hankinnan kohteena on objektilasiskanneri, joilla digitalisoidaan valomikroskoopilla tutkittavat ihopatologian histologiset valmisteet. Hankittavalla laitteistolla on tarkoitus digitalisoida noin 40 000 lasia vuodessa. Määrän odotetaan kasvavan.
Hankittava laitteisto tulee HUS Tulehduskeskuksen Ihotautien linjan Ihopatologian laboratorion käyttöön Helsingin Meilahteen. Laitteisto tulee olla toimitettu, vastaanottotarkastettu ja laskutettu vuoden 2023 aikana.
Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
HUS Tulehduskeskuksen ihopatologian laboratorio tavoittelee täysdigitaalisuutta histologisten näytteiden osalta. Tällä hetkellä HUSissa on yhteisessä kliinisessä käytössä digitaalisen patologian järjestelmä Nealink (Neagen Oy), johon on integroitu sekä My+ -laboratorioinformaatiojärjestelmä että lasiskannereita ja makrokuvauskameroita (Ornet). Hankittavan laitteiston on tarkoitus olla yhteensopiva HUSissa käytössä olevan ratkaisun kanssa.
Hankittavan laitteen tulee olla hyväksytty lääkinnälliseksi laitteeksi. Laitteen tulee olla jatkuvakäyttöinen linjaskanneri (line scanner) ja nopeudeltaan sellainen, että se täyttää laitteelle asetetut vaatimukset. Skanneri toimii linjaskannaustekniikalla siten kuin on määritelty liitteenä olevassa julkaisussa (liite 3) sivuilla 14-15 sekä taulukossa 6 (Table 6) eikä se ole tile/area scanner samaisen artikkelin s. 14-15 ja taulukon 6 (Table 6) määrittelyjen mukaisesti. Skannerikapasiteetin, skannerien ominaisuuksien ja huoltovasteen tulee mahdollistaa ihopatologian laboratorion diagnostiset tarpeet vähintään HE-värjättyjen-, immunohistokemian ja histologian laboratorion erikoisvärjäysten osalta.
Laitteen tulee olla yhteensopiva kulloisenkin viimeisimmän DICOM-standardin kanssa, joko siten, että ne tuottavat DICOM-muotoista kuvaformaattia itse, tai niiden tuottama kuvaformaatti on Neagenin järjestelmällä konvertoitavissa toimintaa viivästyttämättä DICOM-muotoon, joka vastaa DICOM-katselimen vaatimuksia. DICOM-konversion, CE-IVD merkityssä laitteessa tai yhdessä Neagenin järjestelmän kanssa, tulee lopullisen katseltavan digitaalisen kuvan osalta täyttää DICOM-standardin tekniset ja regulatoriset vaatimukset.
Sopimus ei sisällä yksinoikeutta toimittaa laitteita, laitteistoja, tavaroita tai palveluita tilaajalle. Ratkaisun tulee soveltua integroitujen järjestelmien kokonaisuuteen, jonka nykytilan ja tavoitetilan arkkitehtuurikuvaus on esitetty tämän tarjouspyynnön liitteessä 1.
Hankittavan laitteen suorituskyky ja (diagnostinen) tarkkuus arvioidaan demonstraatiossa, joka järjestetään videoyhteyden kautta. Tarjoaja varaa demonstraatioajan jo tarjousaikana. Tarkempi kuvaus suoritettavasta demonstraatiosta on esitetty tarjouspyynnössä kohdassa hankinnan kohteen kriteerit.
Laitteella tarkoitetaan objektilasiskanneria. Laite ei sisällä sen tarkoituksenmukaiseen käyttöön vaadittavia lisälaitteita tai tarvikkeita.
Laitteistolla tarkoitetaan laitetta, eli objektilasiskanneria, ja sen tarkoituksenmukaiseen käyttöön vaadittavia lisälaitteita ja tarvikkeita.
Takuuajan jälkeinen huoltosopimus on voimassa liitteen HS0 (Huoltosopimus ja sen liitteet 2-3) mukaisesti.
Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot.
Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.